CELEX: 62011TA0638
Language: el
Date: 2013-10-15 00:00:00
Title: Υπόθεση T-638/11: Απόφαση του Γενικού Δικαστηρίου της 15ης Οκτωβρίου 2013 — European Dynamics Belgium κ.λπ. κατά EMA (Δημόσιες συμβάσεις υπηρεσιών — Διαδικασία διαγωνισμού του ΕΜΑ — Παροχή υπηρεσιών εφαρμογών λογισμικού — Απόρριψη της προσφοράς διαγωνιζομένου — Κριτήρια αναθέσεως — Υποχρέωση αιτιολογήσεως — Τήρηση των κριτηρίων αναθέσεως που καθορίζει το τεύχος τεχνικών προδιαγραφών — Καθορισμός επιμέρους κριτηρίων αναθέσεως — Πρόσβαση στα έγγραφα)

30.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 352/13
            
         Απόφαση του Γενικού Δικαστηρίου της 15ης Οκτωβρίου 2013 — European Dynamics Belgium κ.λπ. κατά EMA
   (Υπόθεση T-638/11) (1)
   
   (Δημόσιες συμβάσεις υπηρεσιών - Διαδικασία διαγωνισμού του ΕΜΑ - Παροχή υπηρεσιών εφαρμογών λογισμικού - Απόρριψη της προσφοράς διαγωνιζομένου - Κριτήρια αναθέσεως - Υποχρέωση αιτιολογήσεως - Τήρηση των κριτηρίων αναθέσεως που καθορίζει το τεύχος τεχνικών προδιαγραφών - Καθορισμός επιμέρους κριτηρίων αναθέσεως - Πρόσβαση στα έγγραφα)
   2013/C 352/24
   Γλώσσα διαδικασίας: η ελληνική
   
      Διάδικοι
   
   
      Προσφεύγουσες: European Dynamics Belgium SA (Βρυξέλλες, Βέλγιο), European Dynamics Luxembourg SA (Ettelbrück, Λουξεμβούργο), Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής AE (Αθήνα, Ελλάδα), European Dynamics UK Ltd (Λονδίνο, Ηνωμένο Βασίλειο) (εκπρόσωπος: Β. Χριστιανός, δικηγόρος)
   
      Καθού: Ευρωπαϊκός Οργανισμός Φαρμάκων (EMA) (Λονδίνο, Ηνωμένο Βασίλειο) (εκπρόσωποι: αρχικώς V. Salvatore, στη συνέχεια T. Jabłoński και C. Maignen, επικουρούμενοι από τον H.-G. Kamann και την E. Αρσενίδου, δικηγόρους)
   
      Αντικείμενο
   
   Αφενός, ακύρωση της αποφάσεως EMA/787935/2011 του Ευρωπαϊκού Οργανισμού Φαρμάκων, της 3ης Οκτωβρίου 2011, με την οποία απορρίφθηκε η προσφορά των προσφευγουσών στο πλαίσιο του ανοιχτού διαγωνισμού EMA/2011/05/DV, και, αφετέρου, ακύρωση της αποφάσεως EMA/882467/2011 του ασκούντος καθήκοντα εκτελεστικού διευθυντή του EMA, της 9ης Νοεμβρίου 2011, με την οποία απορρίφθηκε το επιβεβαιωτικό αίτημα των προσφευγουσών να τους επιτραπεί η πρόσβαση στα σχετικά με τη σύνθεση της επιτροπής αξιολογήσεως έγγραφα του διαγωνισμού.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση EMA/787935/2011 του Ευρωπαϊκού Οργανισμού Φαρμάκων (EMA), της 3ης Οκτωβρίου 2011, με την οποία απορρίφθηκε η προσφορά την οποία υπέβαλαν, στο πλαίσιο του ανοιχτού διαγωνισμού EMA/2011/05/DV, οι European Dynamics Belgium SA, European Dynamics Luxembourg SA, Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής AE και European Dynamics UK Ltd.
            
         
               2)
            
            
               Καταργείται η δίκη ως προς το αίτημα περί ακυρώσεως της αποφάσεως EMA/882467/2011 του ασκούντος καθήκοντα εκτελεστικού διευθυντή του ΕΜΑ, της 9ης Νοεμβρίου 2011, με την οποία απορρίφθηκε το επιβεβαιωτικό αίτημα των προσφευγουσών να τους επιτραπεί η πρόσβαση στα σχετικά με τη σύνθεση της επιτροπής αξιολογήσεως έγγραφα του διαγωνισμού.
            
         
               3)
            
            
               Καταδικάζει τον EMA στα δικαστικά έξοδα.
            
         
      (1)  ΕΕ C 49 της 18.2.2012.